Pokret za modernu i aktivnu Krajinu
Pokret za modernu i aktivnu Krajinu (POMAK) jest bosanskohercegovačka politička stranka osnovana od strane Šuhreta Fazlića, tadašnjeg gradonačelnika Bihaća, u februaru 2018. Trenutni predsjednik je Elvedin Sedić. Stranka je na općim izborima u Bosni i Hercegovini 2022. učestvovala na entitetskom i kantonalnom nivou, te je osvojila jedan mandat u Predstavničkom domu Parlamenta Federacije Bosne i Hercegovine i tri mandata u Skupštini Unsko-sanskog kantona.